สวัสดีค่ะ หนูพึ่งมีอาการชาที่หน้าฝั่งขวาวันนี้ค่ะ ไม่มีอาการเกร็งหน้าหรืออะไรเลย แต่รู้สึกชาๆค่ะ อาการก่อนที่จะมาเป็นคือไม่มีอะไรเลยค่ะคุณ หนูใส่หูฟังแล้ว หน้าก็ชาต่อจากนั้นค่ะ อยากถามคุณว่าหนูเป็นอะไรรึป่าวค่ะ แล้วมีวิธีรักษาไหมค่ะ ขอรบกวนและขอบค่ะ🙇🙇
สวัสดีค่ะ อาการชาที่หน้าฝั่งขวา หากเพิ่งเป็นมา 1 วัน อาจเกิดจากการบาดเจ็บของเส้นประสาทชั่วคราว เช่น มีการกดทับบริเวณหน้าฝั่งขวา เช่น จากการนอนทับใบหน้าซีกขวา หรือถูกกระแทกแรงๆ เช่น ถูกตบ หรือเกิดจากการโดนความเย็นจัด เป็นต้น ซึ่งอาการก็จะหายไปได้เอง ดังนั้น ควรลองสังเกตอาการไปก่อนค่ะแต่หากอาการเป็นต่อเนื่องนานหลายวัน อาจเกิดจากมีโรคปลายประสาทอักเสบที่เกิดจากสาเหตุต่างๆ ได้ แต่ก็มักจะมีอาการที่บริเวณอื่นๆ ด้วยเช่น เกิดจากเป็นโรคเบาหวาน โรคไตเรื้อรัง โรคภูมิแพ้ตนเอง มีภาวะไทรอยด์ฮอร์โมนต่ำ ติดสุราเรื้อรัง ขาดวิตามินบี 1 บี 6 บี 12 หรือไนอะซิน ได้รับวิตามินดีมากไป เ ติดเชื้อ HIV มีเนื้องอกที่เส้นประสาทบริเวณนั้น เป็นผลจากการได้รับยาเคมีบำบัด ได้รับสารพิษหรือโลหะหนัก เป็นต้น นอกจากนี้ หากเคยเป็นงูสวัดที่บริเวณใบหน้าซีกขวามาก่อน ก็อาจเป็นสาเหตุได้ค่ะ ดังนั้น หากอาการเป็นต่อเนื่องนานหลายวัน ก็ควรไปพบแพทย์เพื่อหาสาเหตุค่ะ